Šabić do sada nije dao dodatne informacije o tome šta se dogodilo, niti je odgovarao na pozive novinara Insajdera.

Oko 20 minuta nakon što je objavio fotografiju, Šabić je napisao sledeće: „Bezumlja u ovoj zemlji imamo i previše. Zato moram da kažem, siguran sam da ovo nije posledica nikakvog politički inspirisanog napada”.

Bezumlja u ovoj zemlji imamo i previše. Zato moram da kažem, siguran sam da ovo nije posledica nikakvog politički inspirisanog napada. https://t.co/meoo7asjZr

— Rodoljub Sabic (@RodoljubSabic) March 28, 2019

Šabiću je mandat istekao krajem decembra prošle godine. Za ovu funkciju, koja obezbeđuje transparenost u radu državnih organa i značajno olakšava rad novinarima, nadležni skupštinski odbor još nije ni predložio nove kandidate.

Izvor: Insajder